CELEX: 62018CA0638
Language: lv
Date: 2020-04-30 00:00:00
Title: Lieta C-638/18: Tiesas (septītā palāta) 2020. gada 30. aprīļa spriedums – Eiropas Komisija/Rumānija (Valsts pienākumu neizpilde – Vide – Direktīva 2008/50/EK – Apkārtējā gaisa kvalitāte – 13. panta 1. punkts un XI pielikums – Sistemātiska un turpināta robežlielumu pārsniegšana attiecībā uz mikrodaļiņām (PM10) zonā RO32101 (Bukareste, Rumānija) – 23. panta 1. punkts – XV pielikums – “Pēc iespējas īsāks” pārsnieguma laiks – Attiecīgi pasākumi)

20.7.2020   
            
            
               LV
            
            
               Eiropas Savienības Oficiālais Vēstnesis
            
            
               C 240/9
            
         
      Tiesas (septītā palāta) 2020. gada 30. aprīļa spriedums – Eiropas Komisija/Rumānija
      (Lieta C-638/18) (1)
      
      (Valsts pienākumu neizpilde - Vide - Direktīva 2008/50/EK - Apkārtējā gaisa kvalitāte - 13. panta 1. punkts un XI pielikums - Sistemātiska un turpināta robežlielumu pārsniegšana attiecībā uz mikrodaļiņām (PM10) zonā RO32101 (Bukareste, Rumānija) - 23. panta 1. punkts - XV pielikums - “Pēc iespējas īsāks” pārsnieguma laiks - Attiecīgi pasākumi)
      (2020/C 240/11)
      Tiesvedības valoda – rumāņu
      
         Lietas dalībnieki
      
      
         Prasītāja: Eiropas Komisija (pārstāvji: L. Nicolae un E. Manhaeve)
      
         Atbildētāja: Rumānija (pārstāvji: sākotnēji A. Wellman, O.-C. Ichim, M. Chicu un C.-R. Canţăr, vēlāk E. Gane, A. Wellman, O.-C. Ichim un M. Chicu)
      
         Rezolutīvā daļa
      
      
                  1)
               
               
                  Tā kā kopš 2007. gada vismaz līdz 2016. gadam Rumānija sistemātiski un turpināti nav ievērojusi dienas robežlielumus attiecībā uz PM10 koncentrāciju un kopš 2007. gada līdz 2014. gadam, ieskaitot – izņemot 2013. gadu – sistemātiski un turpināti nav ievērojusi gada robežlielumus attiecībā uz PM10 koncentrāciju zonā RO32101 (Bukareste, Rumānija), tā, pirmkārt, nav izpildījusi pienākumus, kas ir noteikti Eiropas Parlamenta un Padomes Direktīvas 2008/50/EK (2008. gada 21. maijs) par gaisa kvalitāti un tīrāku gaisu Eiropai 13. panta 1. punktā, kurš aplūkots kopā ar šīs direktīvas XI pielikumu, un, otrkārt, saistībā ar šo zonu kopš 2010. gada 11. jūnija nav izpildījusi pienākumus, kas tai ir noteikti šīs direktīvas 23. panta 1. punktā, kurš aplūkots kopā ar tās XV pielikumu, it īpaši minētās direktīvas 23. panta 1. punkta otrajā daļā paredzēto pienākumu nodrošināt, lai pārsnieguma laiks būtu pēc iespējas īsāks.
               
            
                  2)
               
               
                  Rumānija atlīdzina tiesāšanās izdevumus.
               
            
         (1)  OV C 445, 10.12.2018.